CELEX: E2015P0006
Language: lv
Date: 2015-02-16 00:00:00
Title: EBTA Uzraudzības iestādes 2015. gada 16. februārī iesniegtā prasība pret Norvēģijas Karalisti (Lieta E-6/15)

30.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 143/10
            
         EBTA Uzraudzības iestādes 2015. gada 16. februārī iesniegtā prasība pret Norvēģijas Karalisti
   (Lieta E-6/15)
   (2015/C 143/11)
   EBTA Uzraudzības iestāde, ko pārstāv Xavier Lewis un Clémence Perrin, Rue Belliard 35, 1040 Brussels, Belgium, 2015. gada 16. februārī EBTA Tiesā iesniedza prasību pret Norvēģijas Karalisti.
   Prasības iesniedzējs lūdz EBTA Tiesu paziņot, ka:
   
               1)
            
            
               saglabājot spēkā Būvniecības plānošanas akta (Planning Building Act) 20-1. sadaļas otro daļu un 22-3. sadaļu, tās lasot saistībā ar Būvniecības noteikumu (Building Regulation) 9-1. līdz 9-4. sadaļu un 11-1. sadaļu, kas paredz uzņēmumiem, kuri veic celtniecības darbus, pirms darbības uzsākšanas iegūt vietējo pašvaldības iestāžu atļauju, Norvēģija nav izpildījusi savas saistības saskaņā ar EEZ līguma X pielikuma 1. punktā minētā tiesību akta 16. pantu (Eiropas Parlamenta un Padomes 2006. gada 12. decembra Direktīva 2006/123/EK par pakalpojumiem iekšējā tirgū) vai arī saskaņā ar EEZ līguma 36. pantu;
            
         
               2)
            
            
               Norvēģijas Karaliste sedz tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats:
   
   
               —
            
            
               Lieta skar prasību saskaņā ar Norvēģijas tiesību aktiem (20-1. sadaļas otrā daļa un 22-3. sadaļa Būvniecības plānošanas aktā, tās lasot saistībā ar Būvniecības noteikumu 9-1. līdz 9-4. sadaļu un 11-1. sadaļu), kas paredz, ka uzņēmumiem, kuri vēlas veikt celtniecības darbus Norvēģijā, pirms darbības uzsākšanas ir jāiegūst vietējo pašvaldības iestāžu apstiprinājums. Šāds apstiprinājums jāiegūst pirms katra individuāla celtniecības projekta sākšanas.
            
         
               —
            
            
               EBTA Uzraudzības iestāde uzskata, ka prasība rada ierobežojumu, ko nevar pamatot saskaņā ar Eiropas Parlamenta un Padomes 2006. gada 12. decembra Direktīvas 2006/123/EK par pakalpojumiem iekšējā tirgū (“Pakalpojumu direktīva”) 16. panta 1. un 3. punktu, vai arī šāds pasākums rada ierobežojumu pakalpojumu sniegšanas brīvībai saskaņā ar EEZ līguma 36. pantu, ko nevar pamatot saskaņā ar EEZ līguma 33. pantu.
            
         
               —
            
            
               Norvēģija apgalvo, ka principā šāda atļauju shēma nav pretrunā Pakalpojumu direktīvai, jo to var pamatot ar minētās direktīvas 16. panta 1. un 3. punktu.